**JELGAVAS VALSTSPILSĒTAS PAŠVALDĪBAS 2024. GADA 23. MAIJA**

**SAISTOŠO NOTEIKUMU NR. 24-24**

**“REKLĀMU UN REKLĀMAS OBJEKTU IZVIETOŠANA PUBLISKĀS VIETĀS VAI VIETĀS, KAS VĒRSTAS PRET PUBLISKU VIETU JELGAVAS VALSTSPILSĒTĀ” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| **1. Mērķis un nepieciešamības pamatojums** | Pašvaldību likuma Pārejas noteikumu 6. punkts noteic pašvaldībām pienākumu izvērtēt uz likuma “Par pašvaldībām” normu pamata izdoto saistošo noteikumu atbilstību šim likumam un izdot jaunus saistošos noteikumus atbilstoši šajā likumā ietvertajam pilnvarojumam. Minētā likuma 45.panta otrās daļas 4.punktā ir noteikts, ka dome ir tiesīga paredzēt administratīvos sodus par saistošo noteikumu pārkāpšanu, ja likumos nav noteikts citādi, par reklāmas un informatīvo materiālu izvietošanu publiskās vietās un vietās, kas vērstas pret publisku vietu.  Šobrīd Jelgavas valstspilsētas administratīvajā teritorijā reklāmu izvietošanas, saskaņošanas un kontroles process noteikts Jelgavas pilsētas pašvaldības 2020.gada 19.novembra saistošajos noteikumos Nr.20-37 “Par reklāmu un reklāmas objektu izvietošanu publiskās vietās vai vietās, kas vērstas pret publisku vietu Jelgavas pilsētā”, kuri zaudēs spēku 2024.gada 1.jūlijā.  Ievērojot to, ka ir nepieciešams izdot jaunus saistošos noteikumus, jo ir zaudējis spēku likums “Par pašvaldībām” un stājies spēkā Pašvaldību likums, ir sagatavots saistošo noteikumu projekts par reklāmu izvietošanas saskaņošanas un kontroles procesu, kas izstrādāts saskaņā ar [Reklāmas likuma](https://likumi.lv/ta/id/163-reklamas-likums) [7. panta](https://likumi.lv/ta/id/163-reklamas-likums#p7) trešo daļu, Ministru kabineta 2012. gada 30. oktobra noteikumu Nr. 732 “[Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu](https://likumi.lv/ta/id/252464-kartiba-kada-sanemama-atlauja-reklamas-izvietosanai-publiskas-vietas-vai-vietas-kas-verstas-pret-publisku-vietu)” [28.](https://likumi.lv/ta/id/252464-kartiba-kada-sanemama-atlauja-reklamas-izvietosanai-publiskas-vietas-vai-vietas-kas-verstas-pret-publisku-vietu#p28) un [45. punktu](https://likumi.lv/ta/id/252464-kartiba-kada-sanemama-atlauja-reklamas-izvietosanai-publiskas-vietas-vai-vietas-kas-verstas-pret-publisku-vietu#p45) un [Priekšvēlēšanu aģitācijas likuma](https://likumi.lv/ta/id/253543-prieksvelesanu-agitacijas-likums) [22.1 panta](https://likumi.lv/ta/id/253543-prieksvelesanu-agitacijas-likums#p22_1) otro daļu.  [Reklāmas likuma](https://likumi.lv/ta/id/163-reklamas-likums) [7. panta](https://likumi.lv/ta/id/163-reklamas-likums#p7) trešajā daļā noteikts, ka pašvaldībai, ievērojot šā likuma un citu normatīvo aktu noteikumus reklāmas jomā, ir tiesības izdot saistošos noteikumus par reklāmas izvietošanu publiskās vietās un vietās, kas vērstas pret publisku vietu, paredzot ierobežojumus reklāmas izmēram, veidam, gaismas un skaņas efektiem atbilstoši videi, ēku un būvju arhitektūrai, kā arī nosakot vietas, kurās aizliegta atsevišķu preču, preču grupu vai pakalpojumu reklāmas izplatīšana.  Ministru kabineta 2012. gada 30. oktobra noteikumu Nr. 732 “[Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu](https://likumi.lv/ta/id/252464-kartiba-kada-sanemama-atlauja-reklamas-izvietosanai-publiskas-vietas-vai-vietas-kas-verstas-pret-publisku-vietu)” [28. punktā](https://likumi.lv/ta/id/252464-kartiba-kada-sanemama-atlauja-reklamas-izvietosanai-publiskas-vietas-vai-vietas-kas-verstas-pret-publisku-vietu#p28) noteikts, ka pašvaldība ir tiesīga savā administratīvajā teritorijā izvietot afišu stabus un stendus. Pašvaldība saistošajos noteikumos nosaka afišu stabu un stendu izmantošanas kārtību. Savukārt saskaņā ar minēto noteikumu 45. punktu pašvaldība ir tiesīga saistošajos noteikumos noteikt kārtību, kādā veicama reklāmas vai reklāmas objektu izvietošanas uzraudzība un kontrole.  [Priekšvēlēšanu aģitācijas likuma](https://likumi.lv/ta/id/253543-prieksvelesanu-agitacijas-likums) [22.1 panta](https://likumi.lv/ta/id/253543-prieksvelesanu-agitacijas-likums#p22_1) otrajā daļā paredzēts, ka pašvaldībai vismaz 150 dienas pirms vēlēšanu dienas, ievērojot šā likuma un citu normatīvo aktu noteikumus, ir tiesības izdot saistošos noteikumus par priekšvēlēšanu aģitācijas materiālu izvietošanu publiskās vietās un vietās, kas vērstas pret publisku vietu, paredzot ierobežojumus priekšvēlēšanu aģitācijas materiālu izmēram, veidam, gaismas un skaņas efektiem atbilstoši videi, ēku un būvju arhitektūrai, kā arī noteikt šā panta pirmajā daļā minētajām vietām papildu vietas, kurās aizliegta priekšvēlēšanu aģitācijas materiālu izvietošana. Minētā likuma [21. panta](https://likumi.lv/ta/id/319064#p21) trešajā daļā noteikts, ka pašvaldības vismaz 120 dienas pirms vēlēšanu dienas var noteikt publiskās lietošanas ārtelpas, kur nedrīkst novietot galdus un uzsliet teltis un pārvietojamas nojumes, un laiku, kad nedrīkst novietot galdus un uzsliet teltis un pārvietojamas nojumes.  2024. gada 23. maija saistošajos noteikumos Nr. 24-24 “Reklāmu un reklāmas objektu izvietošana publiskās vietās vai vietās, kas vērstas pret publisku vietu Jelgavas valstspilsētā” (turpmāk – Saistošie noteikumi) veikti precizējumi un papildinājumi, ievērojot Vides aizsardzības un reģionālās attīstības ministrijas 2024.gada 7.jūnija atzinumu Nr.1-18/3650 “Par saistošajiem noteikumiem Nr.24-24”. |
| 2**. Fiskālā ietekme uz pašvaldības budžetu** | Ieņēmumi par reklāmas vai reklāmas objektu izvietošanu pašvaldības nodevas veidā precīzi nav prognozējami.  Nav nepieciešami papildus resursi sakarā ar jaunu institūciju vai darba vietu veidošanu, kā arī saistošo noteikumu īstenošanā iesaistītajām institūcijām nav plānoti jauni pienākumi vai funkcijas. |
| **3. Sociālā ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Saistošajos noteikumos paredzētā kārtība nodrošinās reklāmu, reklāmas objektu ar piesaisti zemei vai bez tās un priekšvēlēšanu aģitācijas materiālu izvietošanas kārtību un izvietošanas ierobežojumus, afišu stabu un stendu izmantošanas kārtību, kā arī kārtību, kādā veicama reklāmas un reklāmas objektu izvietošanas uzraudzība, noteikumu izpildes kontrole un atbildība par noteikumu neievērošanu.  Saistošie noteikumi neierobežo uzņēmējdarbības aktivitātes un konkurenci, Savukārt tiesiski sakārtota reklāmu, reklāmas objektu ar piesaisti zemei vai bez tās, afišu u.c. reklāmas objektu izvietošanas kārtība uzņēmējdarbību var veicināt. |
| **4. Ietekme uz administratīvajām procedūrām un to izmaksām** | Saistošo noteikumu izpildi nodrošinās Jelgavas valstspilsētas pašvaldības iestādes “Centrālā pārvalde” Būvvalde.  Administratīvā pārkāpuma lietu izskata Jelgavas valstspilsētas pašvaldības Administratīvā komisija. |
| **5. Ietekme uz pašvaldības funkcijām un cilvēkresursiem** | Nav ietekmes uz pašvaldības funkcijām un cilvēkresursiem. |
| **6. Informācija par izpildes nodrošināšanu** | Kontroli par saistošo noteikumu izpildi un administratīvā pārkāpuma procesu par saistošo noteikumu pārkāpumiem līdz administratīvā pārkāpuma lietas izskatīšanai veic Jelgavas valstspilsētas pašvaldības iestāde “Jelgavas pašvaldības policija”. |
| **7. Prasību un izmaksu samērīgums pret ieguvumiem, ko sniedz mērķa sasniegšana** | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Saistošo noteikumu prasības un to izpilde neradīs papildus izmaksas pašvaldībai. Pašvaldības izraudzītie līdzekļi ir leģitīmi un rīcība ir atbilstoša normatīviem aktiem. |
| **8. Izstrādes gaitā veiktās konsultācijas** **ar privātpersonām un institūcijām** | Saistošo noteikumu projekts un tam pievienotais paskaidrojuma raksts 08.05.2024. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 21.05.2024.  Par saistošo noteikumu projektu pašvaldība nav saņēmusi viedokļus un priekšlikumus. |

Jelgavas valstspilsētas pašvaldības domes priekšsēdētājs A. Rāviņš